
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 730 

9 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση νομίμων ορίων υπερωριακής εργασίας υπαλ¬ 
λήλων με σχέση εργασίας ιδιωτικού δικαίου αο¬ 
ρίστου χρόνου του Ταμείου Παρακαταθηκών και 

Δανείων. 1 

Έγκριση υπερωριακής απασχόλησης Ιατρών με σύμ¬ 
βαση, στο ΣΑΒ Δραπετσώνας και στο ΣΑΒ Περά¬ 
ματος. 2 

Τροποποίηση κανονισμού σπουδών Εθνικής Σχολής 

Δημόσιας Διοίκησης. 3 

Δημοσίευση στοιχείων Συστήματος Συναλλαγών 
Ηλεκτρικής Ενέργειας. 4 


ΑΠΟΦΑΣΕΙ Σ 

Αριθμ. 2/21390/0022 (1) 


Έγκριση νομίμων ορίων υπερωριακής εργασίας υπαλλή¬ 
λων με σχέση εργασίας ιδιωτικού δικαίου αορίστου 
χρόνου του Ταμείου Παρακαταθηκών και Δανείων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003). 

2. Τις διατάξεις του δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

3. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημόσιου 
των Ο.Τ.Α και των λοιπών Ν.Π.Δ.Δ.». 

4. Την υπ’ αριθμ. 1693/27.3.2007 απόψαση έγκρισης 
υπερωριακής εργασίας, της Επιθεώρησης Εργασίας. 

5. Την υπ’ αριθμ. 2/13071/0022/18.5.1999 εγκύκλιο της 
22ης Δ/νσης Μισθολογίου του Γ.Λ.Κ. 

6. Την υπ’ αριθμ. 2/80345/8.11.1999 κοινή υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παρ. 1 του ν. 1943/1991». 

7. Τ ις υπάρχουσες υπηρεσιακές ανάγκες. 

8. Το γεγονός ότι, από τις διατάξεις της παρούσης 
προκαλείται δαπάνη ύψους 31800 Ευρώ που θα καλυ¬ 
φθεί από τις πιστώσεις του ΚΑΕ 0261 του Προϋπολογι¬ 


σμού του Τ.Π. και Δανείων έτους 2007, αποφασίζουμε: 

Εγκρίνουμε υπερωριακή απασχόληση σε είκοσι δύο 
(22) υπαλλήλους με σχέση εργασίας ιδιωτικού δικαίου 
αορίστου χρόνου του Ταμείου Παρ/κών και Δανείων 
μέσα στα νόμιμα όρια για το έτος 2007 μέχρι 120 ώρες 
συνολικά ο καθένας το χρόνο . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2007 

Ο Γενικός Γραμματέας Δημ/κής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. 3423 (2) 

Έγκριση υπερωριακής απασχόλησης Ιατρών με σύμ¬ 
βαση, στο ΣΑΒ Δραπετσώνας και στο ΣΑΒ Περά¬ 
ματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Οργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

4. Το π.δ. 372/1995 «Μεταφορά της Γ ενικής Γ ραμματείας 
Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας». 

5. Τις διατάξεις του ν. δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π. δ/τος της 27.6.1932 «περί κω- 
δικοποιήσεως και συμπληρώσεως των περί δώρου ερ¬ 
γασίας διατάξεων». 

8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003 και ιδίως της παρ. 8, 
όπως αυτή προστέθηκε με την παράγρ. 17 του άρθρου 
32 του ν. 3232/2004 (ΦΕΚ 48/Α'). 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την απόφαση του Υπουργού Απασχόλησης και 
Κοινωνικής Προστασίας υπ’ αριθμ. 4450/15.12.2006 «Κα¬ 
θορισμός ανωτάτων ορίων υπερωριακής απασχόλησης 
των εργαζομένων στις βιομηχανικές, βιοτεχνικές επιχει¬ 
ρήσεις, εκμεταλλεύσεις και εργασίες Α' ημερολογιακού 
εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της υπ’ αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το υπ’ αριθμ. Φ.80425/4902/838/9.3.2007 έγγραφο 
του Υπουργείου Απασχόλησης και Κοινωνικής Προστα¬ 
σίας και το υπ’ αριθμ. Γ23/10/23.2.2007 έγγραφο του 
ΙΚΑ-ΕΤΑΜ. 

16. Την από 22.3.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό του ΙΚΑ-ΕΤΑΜ, έτους 2007, ΚΑΕ 
0261 και 0263, ποσόν 57.682,70 €, αποφασίζουμε: 

Εγκρίνουμε την υπερωριακή απασχόληση για είκοσι 
έναν (21) γιατρούς του ΙΚΑ-ΕΤΑΜ ως εξής: α) για τέσσε¬ 
ρις (4) γιατρούς με σύμβαση του ΣΑΒ Περάματος μέχρι 
και 682 ώρες συνολικά, μέχρι 31.12.2007 και β) για δέκα 
επτά (17) γιατρούς με σύμβαση του ΣΑΒ Δραπετσώνας 
μέχρι 9.384 ώρες συνολικά, μέχρι 30.6.2007, πλέον των 
νομίμων ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
για τα προαναφερόμενα χρονικά διαστήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 30 Απριλίου 2007 


Ο Γενικός Γραμματέας 
Δημοσιονομικής Πολιτικής 
Υπουργείου Οικονομίας 
και Οικονομικών 
ΓΕΩΡΓΙΟΣ ΚΟΥΡΗΣ 

-► 


Ο Γενικός Γραμματέας 
Υπουργείου 
Απασχόλης και 
Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 


Αριθμ. 3223 (3) 

Τροποποίηση κανονισμού σπουδών Εθνικής Σχολής 
Δημόσιας Διοίκησης. 


ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΘΝΙΚΟΥ ΚΕΝΤΡΟΥ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΥΤΟΔΙΟΙΚΗΣΗΣ 

Έχοντας υπόψη: 

Τ ις διατάξεις: 

α) Των άρθρων 21 παρ. 6 και 22 παρ. 8 του π.δ. 57 
«Κωδικοποίηση σε ενιαίο κείμενο των διατάξεων της 


κείμενης νομοθεσίας, που διέπουν το Εθνικό Κέντρο 
Δημόσιας Διοίκησης και Αυτοδιοίκησης (Ε.Κ.Δ.Δ.Α.) ΦΕΚ 
59/Α/14.3.2007». 

β) Την υπ’ αριθμ. 3223/25.4.2007 απόφαση του Δ.Σ. 
του Ε.Κ.Δ.Δ.Α. 

γ) Τον Κανονισμό ΕΣΔΔ ΦΕΚ 866/τ. Β/11.6.2004. 

δ) Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε το Νέο Κανονισμό Σπουδών της Εθνικής 
Σχολής Δημόσιας Διοίκησης (ΕΣΔΔ). 

Αρθρο 1 

Έκταση εφαρμογής 

Οι διατάξεις του παρόντος κανονισμού αναφέρονται 
στην οργάνωση των σπουδών στην Εθνική Σχολή Δη¬ 
μόσιας Διοίκησης (ΕΣΔΔ) και αφορούν σε όλους τους 
μετέχοντες στην εκπαιδευτική διαδικασία και ειδικότερα 
στους εκπαιδευόμενους στην ΕΣΔΔ. 

ΜΕΡΟΣ ΠΡΩΤΟ: 

ΟΡΓΑΝΩΣΗ ΣΠΟΥΔΩΝ 

Άρθρο 2 

Διάρθρωση Σπουδών 

Η εκπαίδευση στην ΕΣΔΔ διακρίνεται σε τρεις δια¬ 
δοχικές φάσεις: 

α. Την Κοινή Φάση Σπουδών, διάρκειας 4 μηνών. 

β. Την Ειδική Φάση Σπουδών κατά τμήμα εξειδίκευσης, 
συνολικής διάρκειας 13 μηνών. Κατά την Ειδική Φάση 
Σπουδών πραγματοποιείται η Πρακτική Εκπαίδευση των 
σπουδαστών διάρκειας 4 μηνών. 

γ. Φάση Προετοιμασίας Τοποθέτησης, διάρκειας 1 μηνός. 

Αρθρο 3 

Κοινή Φάση Σπουδών 

1. Το πρόγραμμα της Κοινής Φάσης Σπουδών έχει 
σκοπό την παροχή γνώσεων και υψηλού επιπέδου επαγ¬ 
γελματική κατάρτιση, που αφορούν στη Δημόσια Δι¬ 
οίκηση και απευθύνεται στους σπουδαστές όλων των 
τμημάτων. 

Στο πρόγραμμα της Κοινής Φάσης Σπουδών εντάσ¬ 
σονται μαθήματα που αναφέρονται σε γνωστικά αντι¬ 
κείμενα που καλλιεργούν τη διοικητική ικανότητα και 
διευρύνουν το πεδίο προβληματισμού ενός σύγχρονου 
διοικητικού στελέχους. 

2. Ανάλογα με τις ανάγκες και την ιδιαιτερότητα των 
μαθημάτων, το πρόγραμμα μπορεί να περιλαμβάνει σε¬ 
μινάρια, εργαστήρια, ημερίδες, διαλέξεις, εκπαιδευτικές 
επισκέψεις καθώς και την εκπόνηση εργασιών ή ασκή¬ 
σεων ή κάθε άλλης μορφής εκπαίδευση. 

3. Τα εργαστήρια που οργανώνονται προσφέρουν 
εφαρμοσμένη γνώση και εμπειρία και προσβλέπουν 
στην ανάπτυξη των τεχνικών δεξιοτήτων και διοικητι¬ 
κών ικανοτήτων των σπουδαστών. 

Άρθρο 4 

Ειδική Φάση Σπουδών 

1. Κατά την Ειδική Φάση Σπουδών, οι σπουδαστές που 
έχουν τοποθετηθεί στα τμήματα εξειδίκευσης, παρακο¬ 
λουθούν το Πρόγραμμα Σπουδών του οικείου Τμήματος. 
Το Πρόγραμμα Σπουδών της Ειδικής Φάσης αποβλέπει 
στην εξειδικευμένη εκπαίδευση και επαγγελματική κα¬ 
τάρτιση καθώς και στην προετοιμασία των σπουδαστών 
για τις θέσεις που προορίζονται. 

2. Το Πρόγραμμα Εκπαίδευσης κάθε Τμήματος Εξειδί- 
κευσης κατά την Ειδική Φάση Σπουδών αναπτύσσεται 
σε τέσσερις διαδοχικούς κύκλους εκπαίδευσης: 

ί. Πρώτος κύκλος μαθημάτων εξειδίκευσης, διάρκειας 
4 μηνών 

ϋ. Πρακτική εκπαίδευση, διάρκειας 4 μηνών 

ϋί. Δεύτερος κύκλος μαθημάτων εξειδίκευσης, διάρ¬ 
κειας 3 μηνών 

ιν. Κύκλος εκπόνησης και αξιολόγησης των τελικών 
εργασιών διάρκειας 2 μηνών. 

Τα μαθήματα, τα σεμινάρια, τα εργαστήρια καθώς και 
το περιεχόμενο και η διάρκεια τους, δύνανται να καθορί¬ 
ζονται κατ’ έτος, ανάλογα με τις ειδικότερες απαιτήσεις 
του Προγράμματος Σπουδών. 

3. Πρώτος Κύκλος Μαθημάτων Εξειδίκευσης: 

α. Κατά τον πρώτο κύκλο μαθημάτων εξειδίκευσης, 
ανάλογα με τις ανάγκες και τον προσανατολισμό του 
κάθε τμήματος, το πρόγραμμα μπορεί να περιλαμβάνει 
μαθήματα, εργαστήρια, ημερίδες, διαλέξεις, εκπαιδευτι¬ 
κές επισκέψεις και άλλες δραστηριότητες. Στο πλαίσιο 
των μαθημάτων και των εργαστηρίων είναι δυνατόν να 
ανατίθεται στους σπουδαστές η εκπόνηση εργασιών 
και ασκήσεων. 

β. Τα μαθήματα εξειδίκευσης, ανάλογα με την κα¬ 
τεύθυνση εξειδίκευσης των σπουδαστών, παρέχουν 
τις αναγκαίες γνώσεις και υποστηρίζουν τις απαιτή¬ 
σεις σε θεωρητική κατάρτιση και δεξιότητες. Τα ερ¬ 
γαστήρια που οργανώνονται κατά τον πρώτο κύκλο 
μαθημάτων εξειδίκευσης προσφέρουν εφαρμοσμένη 
γνώση και εμπειρία και προσβλέπουν στην ανάπτυξη 
των τεχνικών δεξιοτήτων και διοικητικών ικανοτήτων 
των σπουδαστών. 

4. Πρακτική Εκπαίδευση: 

α. Η Πρακτική Εκπαίδευση πραγματοποιείται κατά την 
Ειδική Φάση Σπουδών σε Φορείς, που καθορίζονται από 
την ΕΣΔΔ. Ο Επιστημονικά Υπεύθυνος κάθε τμήματος 
κάνει εισήγηση προς το Διευθυντή της ΕΣΔΔ σχετικά 
με τις υπηρεσίες της Πρακτικής Εκπαίδευσης και τους 
Εκπαιδευτές, οι οποίοι επιλέγονται κατά προτίμηση 
από το Μητρώο Κύριου Διδακτικού Προσωπικού του 
Ε.Κ.Δ.Δ.Α.. Οι σχετικές εισηγήσεις διαβιβάζονται στα 
οικεία Υπουργεία για την έκδοση απόφασης. Η συμμε¬ 
τοχή στην Πρακτική Εκπαίδευση του εκπαιδευομένου 
είναι υποχρεωτική. 

Οι σπουδαστές πριν από την έναρξη της Πρακτικής 
Εκπαίδευσης αναλαμβάνουν να επεξεργαστούν ένα 
θέμα σχετικό με επίκαιρο ζήτημα της Δημόσιας Διοί¬ 
κησης, το οποίο παρουσιάζουν κατά το δεύτερο κύκλο 
μαθημάτων εξειδίκευσης. 

Με απόφαση του Διευθυντή της ΕΣΔΔ ορίζεται ένας 
Συντονιστής Πρακτικής Εκπαίδευσης και ένας Οργανω¬ 
τικά Υπεύθυνος Πρακτικής Εκπαίδευσης, οι οποίοι θα 
ασχολούνται με το συντονισμό όλων των εκπαιδευτικών 
και διοικητικών θεμάτων της Πρακτικής Εκπαίδευσης. Οι 
δύο ανωτέρω σε συνδυασμό με τον Υπεύθυνο κάθε τμή¬ 
ματος συνιστούν την τριμελή επιτροπή της Πρακτικής 
Εκπαίδευσης, η οποία ασχολείται με όλα τα διοικητικά 
θέματα, την ανίχνευση αναγκών στον Δημόσιο Τομέα, 
την εξεύρεση θέσεων, την πραγματοποίηση συνεντεύ¬ 
ξεων με τους σπουδαστές πριν από την τοποθέτησή 
τους, κ.λ.π. 

β. Ο Εκπαιδευτής καταρτίζει Πρόγραμμα Πρακτικής 
του εκπαιδευομένου. Ο εκπαιδευόμενος έχει την ευθύνη 


να αποστείλει το Πρόγραμμα Πρακτικής Εκπαίδευσης 
στη Σχολή σε χρονικό διάστημα πέντε (5) εργασίμων 
ημερών από την ημερομηνία της τοποθέτησής του. 

γ. Κατά τη διάρκεια της πρακτικής εκπαίδευσης υπο¬ 
βάλλονται στη Σχολή: 

- Από τον Εκπαιδευτή: 

• Το συμπληρωμένο Ερωτηματολόγιο Ενδιάμεσης 
Αξιολόγησης του εκπαιδευομένου (2 μήνες μετά την 
έναρξη του προγράμματος). 

• Το δελτίο παρακολούθησης πρακτικής εκπαίδευσης 
σπουδαστή(κάθε μήνα) 

- Από τον εκπαιδευόμενο: 

• Το συμπληρωμένο Ερωτηματολόγιο Ενδιάμεσης 
Αξιολόγησης Πρακτικής (2 μήνες μετά την έναρξη του 
προγράμματος). 

δ. Κατά τη διάρκεια της Πρακτικής Εκπαίδευσης: 

• Ο εκπαιδευόμενος ακολουθεί τους κανόνες λειτουρ¬ 
γίας της Υπηρεσίας στην οποία ασκεί την Πρακτική 
του. 

• Ο εκπαιδευόμενος επικοινωνεί με την Τριμελή Επι¬ 
τροπή της Πρακτικής Εκπαίδευσης, ώστε να επιλύονται 
θέματα που αφορούν στην Πρακτική του. 

ε. Μέσα σε χρονικό διάστημα δέκα (10) εργασίμων 
ημερών από τη λήξη της Πρακτικής υποβάλλονται στη 
Σχολή: 

- Από τον Εκπαιδευτή: 

• το Έντυπο Αξιολόγησης του εκπαιδευομένου. 

- Από τον εκπαιδευόμενο: 

• Το Έντυπο Αξιολόγησης Πρακτικής 

• Η Έκθεση Πρακτικής Εκπαίδευσης 

• Η Εργασία Πρακτικής Εκπαίδευσης 

στ. Οι εκθέσεις και οι εργασίες πρακτικής εκπαίδευσης 
παρουσιάζονται ενώπιον του Τμήματος. Η αξιολόγηση 
της πρακτικής εκπαίδευσης περιλαμβάνει την αξιολό¬ 
γηση της έκθεσης πρακτικής του σπουδαστή, καθώς 
και την αξιολόγηση της εργασίας που έχει ανατεθεί σε 
όλους τους σπουδαστές και γίνεται από την τριμελή 
επιτροπή της Πρακτικής Εκπαίδευσης. 

5. Δεύτερος Κύκλος Μαθημάτων Εξειδίκευσης: 

α. Κατά το δεύτερο κύκλο μαθημάτων εξειδίκευσης, 
ανάλογα με τις ανάγκες και τον προσανατολισμό του 
κάθε τμήματος, το πρόγραμμα μπορεί να περιλαμβάνει 
σεμινάρια, μαθήματα, εργαστήρια, ημερίδες, διαλέξεις, 
εκπαιδευτικές επισκέψεις και άλλες δραστηριότητες. 

β. Στο πλαίσιο των σεμιναρίων κάθε τμήματος, ανατί¬ 
θεται στους σπουδαστές η εκπόνηση ατομικών ή συλ¬ 
λογικών εργασιών (έκτασης 3.500 έως 4.000 λέξεων/ 
ανά σπουδαστή) οι οποίες και παρουσιάζονται ενώπιον 
του Τμήματος. Με βάση την παρουσίαση των εργασιών, 
επιχειρείται ο εμπλουτισμός των γνώσεων, η εμβάθυνση 
και η σύνδεσή τους με τα αντίστοιχα θεματικά αντι¬ 
κείμενα. 

γ. Τα θέματα των εργασιών που ανατίθενται στους 
σπουδαστές προς επεξεργασία συνδέονται με τις ανά¬ 
γκες της Δημόσιας Διοίκησης και τις προτεραιότητες 
του εκάστοτε προγράμματος σπουδών της ΕΣΔΔ. 

δ. Επίσης, στο πλαίσιο του κύκλου αυτού πραγμα¬ 
τοποιείται ενώπιον κάθε τμήματος η παρουσίαση των 
Εκθέσεων και Εργασιών Πρακτικής Εκπαίδευσης, οι 
οποίες αξιολογούνται από την Τριμελή Επιτροπή της 
Πρακτικής Εκπαίδευσης. 

6. Κύκλος εκπόνησης και αξιολόγησης των τελικών 
εργασιών: 

α. Με το πέρας του δεύτερου κύκλου μαθημάτων 
εξειδίκευσης ανατίθενται στους σπουδαστές οι τελι¬ 
κές εργασίες (έκταση της εργασίας από 10.000 έως 
15.000 λέξεις). 

β. Κατά τη διάρκεια της εκπόνησης της τελικής ερ¬ 
γασίας οι σπουδαστές συμμετέχουν σε προγραμμα¬ 
τισμένες συναντήσεις του Τμήματός τους. Με ευθύνη 
του επιβλέποντα και του επιστημονικού υπευθύνου του 
Τμήματος, συζητούν την πρόοδο των εργασιών και επι¬ 
λύουν τυχόν προβλήματα που αντιμετωπίζουν. 

γ. Η αξιολόγηση της τελικής εργασίας πραγματοποιεί¬ 
ται από τριμελή επιτροπή, η οποία ορίζεται με απόφαση 
του Διευθυντή της ΕΣΔΔ. Στην επιτροπή αξιολόγησης 
της τελικής εργασίας συμμετέχει ο επιβλέπων την ερ¬ 
γασία και δύο αξιολογητές, οι οποίοι προέρχονται από 
το Μητρώο Κύριου Διδακτικού Προσωπικού. 

7. Το σύνολο των εργασιών (εργασιών σεμιναρίων και 
τελικών) κατατίθενται στη Σχολή σε ηλεκτρονική μορ¬ 
φή σύμφωνα με τις οριζόμενες προδιαγραφές. Επίσης 
κατατίθενται σε ηλεκτρονική μορφή και στη βιβλιοθήκη 
του ΕΚΔΔΑ, όπου αρχειοθετούνται κατά εκπαιδευτική 
σειρά, τμήμα, σεμινάριο, σπουδαστή και έτος και είναι 
διαθέσιμες σε κάθε ενδιαφερόμενο. 

Η ΕΣΔΔ διατηρεί το δικαίωμα της δημοσίευσης, της 
διάθεσης και της με οποιονδήποτε τρόπο αξιοποίησης 
των εργασιών, σε έντυπη και ηλεκτρονική μορφή. 

Αρθρο 5 
Ξένες Γλώσσες 

1. Οι εκπαιδευόμενοι στην ΕΣΔΔ παρακολουθούν δύο 
ξένες γλώσσες. 

2. Η κατανομή σε τμήματα γίνεται με βάση το τμήμα 
εξειδίκευσης. Η διδασκαλία γίνεται σε ενιαίο επίπεδο 
για τη/τις γλώσσα/ες που βαθμολογούνται ανά τμήμα 
εξειδίκευσης. 

3. Ως κύρια γλώσσα ή κύριες γλώσσες για τα δίγλωσ¬ 
σα τμήματα, θεωρείται/ούνται η/οι γλώσσα/ες με την/τις 
οποία/ες οι σπουδαστές έχουν εισαχθεί στην ΕΣΔΔ και 
αυτή συμμετέχει στη διαμόρφωση του βαθμού κάθε 
φάσης ως μάθημα. 

Αρθρο 6 

Αξιολόγηση εκπαιδευομένων - Αποφοίτηση. 

1. Κατά τη διάρκεια των μαθημάτων στη Σχολή οι 
εκπαιδευόμενοι αξιολογούνται και βαθμολογούνται στα 
μαθήματα, εργασίες και εργαστήρια, όπως αυτά ορίζο¬ 
νται από το Πρόγραμμα Σπουδών. 

2. Η κλίμακα βαθμολογίας ορίζεται από ένα (1) έως 
δέκα (10). Ο βαθμός για κάθε μάθημα, σεμινάριο ή ερ¬ 
γασία, μπορεί να είναι ακέραιος ή/και δεκαδικός μέχρι 
δύο δεκαδικά. 

3. Η βαθμολογία των φάσεων εκπαίδευσης και της 
τελικής εργασίας ανακοινώνεται με απόφαση του Δι¬ 
ευθυντή της ΕΣΔΔ και αναρτάται στον πίνακα ανακοι¬ 
νώσεων της Σχολής. 

4. Η σειρά αποφοίτησης ανά τμήμα καθορίζεται από 
τον τελικό βαθμό αποφοίτησης, ο οποίος συντίθεται 
από: 

ί. Το βαθμό της Κοινής Φάσης Σπουδών, υπολογιζό¬ 
μενο με συντελεστή 20%. 

Η. Το βαθμό των σεμιναριακών εργασιών του δεύτερου 
κύκλου των μαθημάτων εξειδίκευσης και το βαθμό της 
Πρακτικής Εκπαίδευσης με συντελεστή 20%. 


μι. Το βαθμό των μαθημάτων και εργαστηρίων του 
πρώτου και δεύτερου κύκλου μαθημάτων εξειδίκευσης 
με συντελεστή 40%. 

ιν. Το βαθμό της τελικής εργασίας με συντελεστή 
20 %. 

5. Ο βαθμός τόσο της Κοινής Φάσης Σπουδών (ί) όσο 
και των μαθημάτων και εργαστηρίων του πρώτου και 
δεύτερου κύκλου μαθημάτων εξειδίκευσης (ίϋ) υπολογί¬ 
ζεται από το μέσο όρο της βαθμολογίας των μαθημάτων 
και των εργαστηρίων που διδάσκονται στην αντίστοιχη 
φάση σπουδών, συμπεριλαμβανομένων και των ξένων 
γλωσσών. 

Δύνανται κάποια εργαστήρια να αξιολογούνται ποιοτι¬ 
κά με'Εκθεση Προόδου, η οποία λαμβάνει υπόψη τη συμ¬ 
μετοχή και την απόδοση του σπουδαστή σε ατομικές ή 
ομαδικές εργασίες. Για τα εργαστήρια αυτά απαιτείται 
εισήγηση του Επιστημονικά Υπευθύνου του Τμήματος 
και απόφαση από το Διευθυντή της ΕΣΔΔ. 

6. Με απόφαση του Διευθυντή της ΕΣΔΔ προσδιο¬ 
ρίζεται το ποσοστό συμμετοχής των βαθμών των σε- 
μιναριακών εργασιών του δεύτερου κύκλου των μα¬ 
θημάτων εξειδίκευσης και του βαθμού της Πρακτικής 
Εκπαίδευσης (ϋ). 

7. α. Για τους εκπαιδευόμενους των Τμημάτων στα 
οποία απαιτείται μία ξένη γλώσσα για την εισαγωγή 
τους στην ΕΣΔΔ, ο βαθμός της μίας από τις δύο γλώσ¬ 
σες του Προγράμματος που παρακολουθούν (κύρια 
γλώσσα) υπολογίζεται ως βαθμός μαθήματος τόσο στην 
κοινή φάση σπουδών (ί) όσο και ως βαθμός μαθήματος 
στην Ειδική Φάση Σπουδών (μαθήματα και εργαστήρια 
του πρώτου και δεύτερου κύκλου μαθημάτων εξειδί- 
κευσης - ϋί). Η βαθμολογία της δεύτερης γλώσσας που 
παρακολουθούν δεν λαμβάνεται υπόψη στη βαθμολογία, 
συμπεριλαμβάνεται ωστόσο στον ατομικό φάκελο των 
εκπαιδευομένων, όπου αναφέρεται το επίπεδο γλωσ¬ 
σομάθειας. 

β. Για τους εκπαιδευόμενους στα τμήματα στα οποία 
απαιτούνται δύο ξένες γλώσσες για την εισαγωγή τους 
στη ΕΣΔΔ, ο βαθμός κάθε ξένης γλώσσας του Προ¬ 
γράμματος που παρακολουθούν υπολογίζεται ως βαθ¬ 
μός μαθήματος τόσο στην Κοινή Φάση Σπουδών (ί) όσο 
και ως βαθμός μαθήματος στην Ειδική Φάση Σπουδών 
(μαθήματα και εργαστήρια του πρώτου και δεύτερου 
κύκλου μαθημάτων εξειδίκευσης - ίϋ). 

8. Εκπαιδευόμενος που ολοκλήρωσε το πλήρες πρό¬ 
γραμμα σπουδών της Ε.Σ.Δ.Δ., χαρακτηρίζεται, με βάση 
τον τελικό του βαθμό και κατατάσσεται σε τρεις βαθ¬ 
μίδες: 

Πρώτη βαθμίδα: 

• Αριστούχος αποφοιτήσας (μεγαλύτερος ή ίσος του 
8,5), 

Δεύτερη βαθμίδα: 

• Επιτυχώς αποφοιτήσας (μεγαλύτερος ή ίσος του 5 
και μικρότερος του 8,5) και 

Τρίτη βαθμίδα: 

• Φοιτήσας (μικρότερος του 5) 

Αρθρο 7 

Διδακτικό Προσωπικό 

1. Τα μέλη του διδακτικού προσωπικού, πέραν της 
παροχής διδακτικού έργου συμμετέχουν στον σχεδία¬ 
σμά και την αξιολόγηση του Προγράμματος Σπουδών 
καθώς και στο σχεδίασμά, την παρακολούθηση και την 

αξιολόγηση των εκπονούμενων από τους σπουδαστές 
εργασιών. 

2. Το διδακτικό προσωπικό έχει την ευθύνη να προε¬ 
τοιμάζει και να καταθέτει στον Επιστημονικά Υπεύθυνο 
του Τμήματος, ολοκληρωμένο φάκελο που περιλαμβάνει 
γενική και ειδική βιβλιογραφία, νομοθετικά και κανονι¬ 
στικά κείμενα, εκθέσεις, άρθρα, σημειώσεις, υλικό προς 
επεξεργασία ή άλλο συνοδευτικό υλικό που κρίνεται 
αναγκαίο για την υποστήριξη των μαθημάτων, σεμινα¬ 
ρίων ή εργαστηρίων. Επίσης έχει ευθύνη εντός εύλογου 
διαστήματος να βαθμολογήσει τα γραπτά των εξετά¬ 
σεων και να τα παραδώσει στο γραφείο του Διευθυντή 
της Σχολής. 

ΜΕΡΟΣ ΔΕΥΤΕΡΟ: 

ΚΑΝΟΝΙΣΤΙΚΟ ΠΛΑΙΣΙΟ 

Άρθρο 8 

Υποχρεώσεις των εκπαιδευομένων 

1. Οι εκπαιδευόμενοι έχουν την υποχρέωση να πα¬ 
ρακολουθούν και να συμμετέχουν ανελλιπώς στο πρό¬ 
γραμμα σπουδών. Η υποχρέωση αυτή ισχύει και για 
τις εκπαιδευτικές επισκέψεις, διαλέξεις, ημερίδες και 
κάθε άλλη εκπαιδευτική δραστηριότητα που ορίζει η 
ΕΣΔΔ. Η απουσία από τα μαθήματα, τα σεμινάρια, τις 
εξετάσεις και τη γενικότερη εκπαιδευτική διαδικασία, 
δεν δικαιολογείται. 

2. Οι σπουδαστές υποχρεούνται να υποβάλλουν στις 
οριζόμενες προθεσμίες κάθε είδους εργασία που τους 
ανατίθεται. 

3. Με την επιφύλαξη της παρ.3 του άρθρου 10, μετά 
την πάροδο των οριζομένων προθεσμιών ουδεμία εργα¬ 
σία γίνεται δεκτή. Για εργασία η οποία αδικαιολογήτως 
δεν υποβλήθηκε εμπρόθεσμα, καθώς και σε περιπτώ¬ 
σεις δολίευσης κατά την εξεταστική διαδικασία και την 
συγγραφή των τελικών εργασιών, ο εκπαιδευόμενος, 
πέραν των οριζόμενων στο άρθρο 12 του παρόντος, 
βαθμολογείται με μηδέν (0). 

4. Οι εκπαιδευόμενοι έχουν την υποχρέωση συμμόρ¬ 
φωσης με τους Κανόνες λειτουργίας της ΕΣΔΔ και τον 
Κανονισμό Λειτουργίας της βιβλιοθήκης του ΕΚΔΔΑ. 

Άρθρο 9 

Αδειες από τα μαθήματα και τις εξετάσεις 

1. Εκπαιδευόμενος, ο οποίος δε συμμετέχει αποδε¬ 
δειγμένα για λόγους υγείας, μητρότητας ή άλλης αιτίας 
στο 40% του συνολικού αριθμού των ωρών διδασκαλίας 
κάθε εκπαιδευτικής φάσης, υποχρεούται να επαναλάβει 
τα μαθήματα της φάσης αυτής με την επόμενη εκπαι¬ 
δευτική σειρά, χωρίς να έχει τη δυνατότητα να συνεχί¬ 
σει την εκπαιδευτική διαδικασία της σειράς του. Μέχρι 
την έναρξη της αντίστοιχης φάσης σπουδών, οι ιδιώτες 
εκπαιδευόμενοι εργάζονται στο Ε.Κ.Δ.Δ.Α. ως διοικητικοί 
υπάλληλοι και οι Δημόσιοι Υπάλληλοι επιστρέφουν στην 
υπηρεσία τους. 

2. Εκπαιδευόμενος, ο οποίος δε συμμετέχει δικαιολο¬ 
γημένα στην Πρακτική Εκπαίδευση για αριθμό ημερών 
μεγαλύτερο από το 1/3 της συνολικής διάρκειάς της, έχει 
τη δυνατότητα να συμπληρώσει τον αριθμό των ημερών 
της κατά τη διάρκεια εκπόνησης των τελικών εργασιών 
και μέχρι του σταδίου τελικής αποφοίτησης. 

3. Σε εξαιρετικές και πλήρως αιτιολογημένες περι¬ 
πτώσεις, ο Διευθυντής της Σχολής μπορεί να χορηγεί 
άδεια απουσίας μιας ημέρας το μήνα. 


4. Σε περίπτωση δικαιολογημένης απουσίας του εκ- 
παιδευομένου από δοκιμασίες ορίζεται, με σχετική από¬ 
φαση του Δ/ντή της Σχολής, νέα ημερομηνία εξέτασης 
σε εύλογο χρόνο από τη λήξη της απουσίας. 

Άρθρο 10 

Αξιολόγηση Προγράμματος Σπουδών 

Η αξιολόγηση του Προγράμματος Σπουδών γίνεται 
στο τέλος κάθε φάσης ή κύκλου σπουδών από τον Επι¬ 
στημονικά Υπεύθυνο του Τμήματος. Για την αξιολόγηση 
συνυπολογίζονται και οι αξιολογήσεις των σπουδαστών, 
οι οποίοι συμπληρώνουν σχετικό έντυπο, οι αξιολογή¬ 
σεις των διδασκόντων, καθώς και οι αξιολογήσεις της 
Πρακτικής Εκπαίδευσης. 

Για την τελική αξιολόγηση συνεκτιμώνται οι Εκθέσεις 
αξιολόγησης των Υπευθύνων Σπουδών &Έρευνας των 
τμημάτων και προγραμμάτων ξένων γλωσσών και πλη¬ 
ροφορικής της ΕΣΔΔ. 

Αρθρο 11 

Πειθαρχικό καθεστώς - Πειθαρχικά όργανα 

1. Οι εκπαιδευόμενοι υπάγονται στις πειθαρχικές δι¬ 
ατάξεις του παρόντος κανονισμού και στις διατάξεις 
του Δημοσιοϋπαλληλικού Κώδικα που δεν έρχονται σε 
αντίθεση με τον κανονισμό αυτό. 

2. Πέραν των οριζομένων σύμφωνα με τις ισχύουσες 
διατάξεις του υπαλληλικού κώδικα, για τους σπουδαστές 
της Σχολής πειθαρχικά παραπτώματα αποτελούν: 

• Η μη συμμόρφωση με τις διατάξεις του παρόντος 
Κανονισμού Σπουδών και του Κανονισμού Λειτουργίας 
της ΕΣΔΔ. 

• Η αδικαιολόγητη απουσία από τις εξετάσεις της 
Σχολής, όπως και από όλες τις εκδηλώσεις της Σχο¬ 
λής. 

• Η χρήση βοηθημάτων, όταν αυτό δεν προβλέπεται, 
ή προσωπικών σημειώσεων, η αλληλοβοήθεια και κάθε 
είδους δολίευση της εξεταστικής διαδικασίας κατά τη 
διάρκεια των εξετάσεων ή της εκπόνησης και υποστήρι¬ 
ξης της τελικής εργασίας, η οποία, επίσης, συνεπάγεται 
μηδένιση του γραπτού ή της τελικής εργασίας. 

• Η μη συμμόρφωση του σπουδαστή με τους κανό¬ 
νες της Υπηρεσίας στην οποία ασκεί την Πρακτική του 
Εκπαίδευση. 

• Η μη αρμόζουσα συμπεριφορά προς τους διδάσκο¬ 
ντες, καθώς και το επιστημονικό και διοικητικό προσω¬ 
πικό της Σχολής ή του ΕΚΔΔΑ γενικότερα. 

• Η με κάθε τρόπο παρακώλυση της εύρυθμης λει¬ 
τουργίας του Προγράμματος Σπουδών, καθώς και κάθε 
δραστηριότητας που προγραμματίζει η Σχολή. 

3. Πειθαρχικός προϊστάμενος για τους εκπαιδευόμε¬ 
νους στην ΕΣΔΔ είναι ο Δ/ντής της. 

4. Πειθαρχικά όργανα είναι ο Δ/ντής της ΕΣΔΔ και το 
οικείο πειθαρχικό συμβούλιο. 

Αρθρο 12 

Πειθαρχικές Ποινές 

1. Πειθαρχικές ποινές που επιβάλλονται στους εκπαι¬ 
δευόμενους της ΕΣΔΔ είναι: 

• Η έγγραφη επίπληξη 

• Πρόστιμο μέχρι και αποδοχών τριών μηνών 

• Οριστική παύση 

2. Ο Δ/ντής της ΕΣΔΔ μπορεί να επιβάλλει την ποινή 
της έγγραφης επίπληξης και πρόστιμο έως το ποσό του 
1/3 των μηνιαίων αποδοχών. 

3. Η ποινή της οριστικής παύσης μπορεί να επιβληθεί 
για τα αδικήματα που προβλέπονται στο σχετικό άρθρο 
του Δημοσιοϋπαλληλικού Κώδικα. 

4. Το πειθαρχικό συμβούλιο συγκροτείται με απόφαση 
του Δ.Σ. του ΕΚΔΔΑ ύστερα από εισήγηση του Δ/ντή 
της Σχολής και αποτελείται από: 

- Δύο Διδάσκοντες της Σχολής που έχουν την ιδιό¬ 
τητα του καθηγητή ΑΕΙ, ΤΕΙ ή του μόνιμου δημοσίου 
υπαλλήλου. 

-Ένα μέλος του Επιστημονικού Εκπαιδευτικού Συμ¬ 
βουλίου που έχει την ιδιότητα του καθηγητή ΑΕΙ, ΤΕΙ ή 
του μονίμου Δημοσίου Υπαλλήλου. 

-Έναν Υπεύθυνο Τμήματος ΕΣΔΔ και 

-Έναν εκπρόσωπο των εκπαιδευομένων. 

Σε περίπτωση κατά την οποία ο σύλλογος των εκπαι- 
δευομένων δεν ορίσει τον εκπρόσωπό του στο πειθαρ¬ 
χικό συμβούλιο μέσα σε προθεσμία 20 ημερών από τη 
λήψη του σχετικού ερωτήματος το συμβούλιο συγκρο¬ 
τείται νομίμως με τα υπόλοιπα μέλη του. 

5. Η θητεία των μελών του πειθαρχικού συμβουλίου 
είναι διετής. 

Με την απόφαση συγκρότησης ορίζονται ισάριθμοι 
αναπληρωτές των παραπάνω μελών, ως πρόεδρος δε 
της επιτροπής ορίζεται με την ίδια απόφαση ένα από 
τα μέλη του. 

Αρθρο 13 

Έναρξη ισχύος 

1. Ο παρών κανονισμός ισχύει από τη ΙΘ' Εκπαιδευτική 
Σειρά. 

2. Αρμόδιο όργανο για την επίλυση θεμάτων που τυ¬ 
χόν δεν αντιμετωπίζονται με τον παρόντα κανονισμό 
σπουδών είναι το Δ.Σ του Ε.Κ.Δ.Δ.Α 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2007 

Ο Πρόεδρος Δ.Σ. 

Κ. ΠΑΠΑΓΕΩΡΓΙΟΥ 
-♦- 

(4) 

Δημοσίευση στοιχείων Συστήματος Συναλλαγών 
Ηλεκτρικής Ενέργειας. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση της 25.4.2007) 

Έχοντας υπόψη: 

1. Τις διατάξεις του ν. 2773/1999 (ΦΕΚ Α' 286/22.12.1999), 
όπως τροποποιήθηκαν και ισχύουν. 

2. Τις διατάξεις του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας (ΦΕΚ Β’ 
655/2005), όπως τροποποιήθηκαν και ισχύουν. 

3. Την υπ’ αριθμ. 2006/770/ΕΚ απόφαση των Ευρωπα¬ 
ϊκών Κοινοτήτων της 9ης Νοεμβρίου 2006, περί τροπο- 
ποιήσεως του παραρτήματος του Κανονισμού (ΕΚ) αριθ. 
1228/2003 σχετικά με τους όρους πρόσβασης στο δίκτυο 
για τις διασυνοριακές ανταλλαγές ενέργειας και το γε¬ 
γονός ότι οι διατάξεις του Κανονισμού είναι δεσμευτικές 
για κάθε κράτος μέλος και έχουν άμεση ισχύ. 

4. Τη συνοπτική δημόσια διαβούλευση που ανακοίνωσε 
η ΡΑΕ την 21η Μαρτίου 2007 με καταληκτική ημερομηνία 
την 27η Μαρτίου 2007. 


5. Την από 22 Μαρτίου 2007 ηλεκτρονική επιστολή 
της ΗΡΩΝ Θερμοηλεκτρικής Α.Ε. στα πλαίσια της συνο¬ 
πτικής δημόσιας διαβούλευσης (Αρ. Πρωτ. ΡΑΕ 1-47851/ 
26.3.2007). 

6. Την από 26 Μαρτίου 2007 ηλεκτρονική επιστολή 
της Ενεργειακής Θεσσαλονίκης Α.Ε. στα πλαίσια της 
συνοπτικής δημόσιας διαβούλευσης (Αρ. Πρωτ. ΡΑΕ I- 
47863/27.3.2007). 

7. Την από 27 Μαρτίου 2007 ηλεκτρονική επιστολή 
της ΔΕΗ Α.Ε. στα πλαίσια της συνοπτικής δημόσιας 
διαβούλευσης (Αρ. Πρωτ. ΡΑΕ 1-48011/29.3.2007). 

8. Την από 27 Μαρτίου 2007 ηλεκτρονική επιστολή της 
νΕΒΒΩΝΩ Α.Ε. στα πλαίσια της συνοπτικής δημόσιας 
διαβούλευσης (Αρ. Πρωτ. ΡΑΕ 1-48012/29.3.2007). 

9. Την από 27 Μαρτίου 2007 ηλεκτρονική επιστολή της 
Μυτιληναίος Α.Ε. στα πλαίσια της συνοπτικής δημόσιας 
διαβούλευσης (Αρ. Πρωτ. ΡΑΕ 1-48102/2.4.2007). 

Σκέφθηκε ως εξής: 

Επειδή κατά τις διατάξεις του Κώδικα Διαχείρισης 
του Συστήματος και Συναλλαγών Ηλεκτρικής Ενέργει¬ 
ας και ειδικότερα κατά του Αρθρου 7 παράγραφος 1, 
ο Διαχειριστής του Συστήματος υποχρεούται να τηρεί 
την αρχή της διαφάνειας και οφείλει να δημοσιοποιεί 
στατιστικά στοιχεία που συγκεντρώνει σχετικά με τις 
συναλλαγές που διενεργούνται στο πλαίσιο του Συστή¬ 
ματος Συναλλαγών Ηλεκτρικής Ενέργειας. 

Επειδή κατά τις διατάξεις του Κώδικα Διαχείρισης του 
Συστήματος και Συναλλαγών Ηλεκτρικής Ενέργειας και 
ειδικότερα κατά του Αρθρου 5 παράγραφος 2, η ΡΑΕ 
αποφασίζει τον τρόπο με τον οποίο ο Διαχειριστής 
του Συστήματος δημοσιοποιεί στην ιστοσελίδα του 
τα στατιστικά στοιχεία και συγκριτικά δεδομένα που 
αφορούν τη λειτουργία του Συστήματος Συναλλαγών 
Ηλεκτρικής Ενέργειας. 

Επειδή κατά τις διατάξεις του άρθρου 1.10 του πα¬ 
ραρτήματος του Κανονισμού (ΕΚ) αριθ. 1228/2003, οι 
εθνικές ρυθμιστικές αρχές αξιολογούν σε τακτά χρονικά 
διαστήματα τις μεθόδους διαχείρισης της συμφόρησης, 
αποδίδοντας ιδιαίτερη προσοχή στη συμμόρφωση προς 
τις αρχές και του κανόνες που θεσπίζονται στον Κα¬ 
νονισμό και τις κατευθυντήριες γραμμές του, και κατά 
τις διατάξεις του άρθρου 5.5 οι ρυθμιστικές αρχές είναι 
αρμόδιες να επανεξετάζουν τον τρόπο δημοσιοποίησης 
των στοιχείων που οι Διαχειριστές των Συστημάτων 
Μεταφοράς υποχρεούνται να δημοσιοποιούν σχετικά 
με το διασυνοριακό εμπόριο. 

Επειδή η συστηματική δημοσίευση των στατιστικών 
στοιχείων που σχετίζονται με τις συναλλαγές που διε- 
νεργούνται στο πλαίσιο του Συστήματος Συναλλαγών 
Ηλεκτρικής Ενέργειας κρίνεται ως απαραίτητη προϋπό¬ 
θεση ώστε όλοι οι Συμμετέχοντες να έχουν πρόσβαση 
στις πληροφορίες που κρίνονται μη εμπιστευτικές, βοη¬ 
θώντας τους να κατανοήσουν καλύτερα την λειτουργία 
της αγοράς και να εμπιστευτούν τους μηχανισμούς που 
έχουν προβλεφθεί στα πλαίσια αυτής, δημιουργώντας 
παράλληλα προϋποθέσεις για ένα πιο ανταγωνιστικό 
περιβάλλον αγοράς και μια πιο αποτελεσματική λει¬ 
τουργία του Συστήματος, αποφασίζει: 

Στο πλαίσιο των αρμοδιοτήτων της κατά το Αρθρο 5 
παράγραφος 2 του Κώδικα Διαχείρισης του Συστήματος 
και Συναλλαγών Ηλεκτρικής Ενέργειας για τον τρόπο 
δημοσιοποίησης στην ιστοσελίδα του Διαχειριστή του 

Συστήματος των στατιστικών στοιχείων που αφορούν 
τη λειτουργία του Συστήματος Συναλλαγών Ηλεκτρικής 
Ενέργειας, και των αρμοδιοτήτων της κατά τα άρθρα 
1.10 και 5.5 του παραρτήματος του Κανονισμού (ΕΚ) αριθ. 
1228/2003, εντέλει τον Διαχειριστή του Συστήματος να 
δημοσιοποιεί τα ακόλουθα στοιχεία: 

1. Στοιχεία που δημοσιοποιούνται σε καθημερινή 
βάση 

Α. Δύο ημέρες πριν την Ημέρα Κατανομής και για κάθε 
Περίοδο Κατανομής αυτής, τα ακόλουθα στοιχεία για 
κάθε διασύνδεση: 

(1) έως την 10η πρωϊνή ώρα, το σύνολο των υποβλη- 
θέντων Δηλώσεων Χρήσης (Νοπιίηαίίοηε) ικανότητας 
μεταφοράς η οποία δεσμεύθηκε μακροχρονίως. 

(2) έως την 11η πρωϊνή ώρα, την Καθαρή Ικανότητα 
Μεταφοράς και την ικανότητα μεταφοράς που διατί¬ 
θεται προς δέσμευση βραχυχρονίως με ημερήσια δη¬ 
μοπρασία, λαμβάνοντας υπόψη ικανότητα μεταφοράς 
που είναι διαθέσιμη βραχυχρονίως επιπλέον του με¬ 
γέθους που διατέθηκε προς εκχώρηση μακροχρονίως, 
διαθέσιμη ικανότητα μεταφοράς που δεν εκχωρήθηκε 
με προηγούμενες δημοπρασίες, εκχωρηθείσα ικανότητα 
μεταφοράς για την οποία δεν υποβλήθηκαν εμπρόθεσμα 
Δηλώσεις Χρήσης και εκχωρηθείσα ικανότητα για την 
οποία υπεβλήθησαν και έγιναν αποδεκτές Δηλώσεις 
Επαναπώλησης. 

(3) Τα αποτελέσματα των ημερήσιων δημοπρασιών 
που διενεργούνται για βραχυχρόνια εκχώρηση ικανό¬ 
τητας μεταφοράς, σύμφωνα με τα οριζόμενα στους 
σχετικούς Κανονισμούς Δημοπρασιών. 

Β.'Εως τη 10η πρωινή ώρα, των ακολούθων στοιχεί¬ 
ων για κάθε Περίοδο Κατανομής της επόμενης Ημέρας 
Κατανομής: 

(1) την Πρόβλεψη του συνολικού Φορτίου του Συστή¬ 
ματος, 

(2) την Πρόβλεψη Αναγκών Εφεδρειών Συστήματος, 

(3) την Πρόβλεψη Περιορισμών Μεταφοράς του Συ¬ 
στήματος, 

(4) αναλυτικά τις ποσότητες ενέργειας των Προσφο¬ 
ρών Έγχυσης που υποβάλλονται από τον Διαχειριστή 
του Συστήματος κατά το Αρθρο 29, και 

(5) τις Δηλώσεις Φορτίου κατά το Αρθρο 16 παρά¬ 
γραφος (5). 

Γ.Έως τη 5η μεσημβρινή ώρα, των ακολούθων στοιχεί¬ 
ων για κάθε Περίοδο Κατανομής της επόμενης Ημέρας 
Κατανομής: 

(1) το εκ το προτέρων Πρόγραμμα ΗΕΠ, 

(2) την Προβλεπόμενη ΟΤΣ, 

(3) την συνολικά Προβλεπόμενη Διαθέσιμη Ισχύ των 
Μονάδων του Συστήματος, βάση των Προσφορών Έγ¬ 
χυσής τους, 

(4) το σύνολο των υποβληθέντων Δηλώσεων Χρήσης 
(Νοπιίηαίίοηδ) ικανότητας μεταφοράς, η οποία δεσμεύ¬ 
θηκε μακροχρονίως και βραχυχρονίως, για κάθε δια¬ 
σύνδεση. 

Δ.Έως τη 10η πρωινή ώρα, απολογιστικά στοιχεία για 
κάθε Περίοδο Κατανομής της προηγούμενης Ημέρας 
Κατανομής, αναφορικά με τις αποκλίσεις της πραγ¬ 
ματικής λειτουργίας του Συστήματος και των άλλων 
εγκαταστάσεων από τις ανωτέρω Προβλέψεις υπό τα 
στοιχεία (Β) και (Γ.3). 


Ε.Έως τη 5η μεσημβρινή ώρα, των ακολούθων στοιχεί¬ 
ων για κάθε Περίοδο Κατανομής της προ πέντε ημερών 
Ημέρας Κατανομής: 

(1) το εκ το υστέρων Πρόγραμμα Κατανομής του 
ΗΕΠ, 

(2) την ΟΤΣ, 

(3) την πραγματική λειτουργία των Μονάδων, 

(4) την πραγματική χρήση των διασυνδέσεων (εμπο¬ 
ρικά προγράμματα που υλοποιήθηκαν και φυσικές ροές 
ανά διασύνδεση και κατεύθυνση), 

(5) την πραγματικά Διαθέσιμη Ισχύ των Μονάδων του 
Συστήματος, 

(6) το σύνολο των Επικουρικών Υπηρεσιών, ανά υπη¬ 
ρεσία, οι οποίες παρασχέθηκαν. 

Ειδικά για τα στοιχεία των Ημερών Κατανομής που 
συμπίπτουν με Σάββατο ή Κυριακή, ο Διαχειριστής του 
Συστήματος θα τα δημοσιεύει την Παρασκευή, όσον 
αφορά τα στοιχεία υπό τα (Α) έως (Ε), ή τη Δευτέρα, 
όσον αφορά τα στοιχεία υπό τα (Δ) και (Ε). 

2. Λοιπά στοιχεία που δημοσιοποιούνται σε τακτά 
χρονικά διαστήματα 

Α. Στοιχεία σχετικά με τη Διαθεσιμότητα του Συστή¬ 
ματος Μεταφοράς και των Διασυνδέσεων: 

(1) Έως την 1η Δεκεμβρίου, το Πρόγραμμα Απομο¬ 
νώσεων των διασυνδέσεων της χώρας καθώς και των 
γραμμών μεταφοράς των γειτονικών συστημάτων που 
επιδρούν στην ικανότητα εισαγωγών και εξαγωγών του 
ελληνικού συστήματος. 

(2) Έως την 1η Δεκεμβρίου, το Πρόγραμμα Απομονώσε¬ 
ων του Συστήματος Μεταφοράς για το επόμενο έτος. 

(3) Έως την 10η ημέρα κάθε μήνα, τις απομονώσεις 
στοιχείων του Συστήματος Μεταφοράς για τον επόμε¬ 
νο μήνα βάσει του Προγράμματος Απομονώσεων που 
ισχύει κατά το χρόνο δημοσιοποίησης των απομονώ¬ 
σεων αυτών, για τις οποίες ο Διαχειριστής του Συστή¬ 
ματος εκτιμά ότι ενδέχεται να επηρεάσουν την ομαλή 
λειτουργία του Συστήματος και ιδίως τη δυνατότητα 
απομάστευσης ισχύος από μονάδες παραγωγής και τη 
δυνατότητα μεταφοράς ισχύος μεταξύ κέντρων παρα¬ 
γωγής και κατανάλωσης καθώς και μέσω των διασυν¬ 
δέσεων, με αναφορά στις αναμενόμενες επιπτώσεις των 
απομονώσεων αυτών. 

(4) Έως την 1η Οκτωβρίου κάθε έτους το Πρόγραμμα 
Συντήρησης Μονάδων Παραγωγής του Συστήματος για 
το επόμενο έτος και κάθε μεταγενέστερη τροποποίηση 
του προγράμματος κατά το χρόνο που αυτή συντε- 
λείται. 

Β. Στοιχεία που σχετίζονται άμεσα με το διασυνορι¬ 
ακό εμπόριο και τη διαχείριση της συμφόρησης στις 
διασυνδέσεις: 

(1) Σε ετήσια βάση δημοσιοποιούνται πληροφορίες 
σχετικά με τη μακροπρόθεσμη εξέλιξη των υποδομών 
μεταφοράς (ΜΑΣΜ) και των επιπτώσεών της στη διαθέ¬ 
σιμη δυναμικότητα για διασυνοριακό εμπόριο. 

(2) Έως την 1η Δεκεμβρίου έκαστου έτους προβλέ¬ 
ψεις αναφορικά με την καθαρή ικανότητα μεταφοράς 
των διασυνδέσεων για το επόμενο έτος και έως την 
5η ημέρα έκαστου μήνα προβλέψεις αναφορικά με τη 
διαθέσιμη ικανότητα μεταφοράς των διασυνδέσεων για 
τον επόμενο μήνα. Οι προβλέψεις αυτές θα βασίζονται 
σε κάθε σχετική πληροφορία που είναι στη διάθεση του 
ΔΕΣΜΗΕ τη στιγμή του υπολογισμού, όπως το πρόγραμ- 

μα συντήρησης των δικτύων, η εποχιακή διακύμανση 
του θερμικού ορίου των διασυνδετικών γραμμών, η δι¬ 
αθεσιμότητα των μονάδων παραγωγής κλπ. 

(3) Έως την 10η πρωϊνή ώρα κάθε Παρασκευής προβλέ¬ 
ψεις αναφορικά με την καθαρή ικανότητα μεταφοράς 
των διασυνδέσεων για την επόμενη εβδομάδα, λαμ- 
βάνοντας υπόψη στοιχεία όπως η πρόγνωση καιρικών 
συνθηκών, οι προγραμματισμένες εργασίες συντήρησης 
των δικτύων, η διαθεσιμότητα των μονάδων παραγωγής 
κλπ. 

(4) Τα στοιχεία που καθορίζονται βάσει των Κανονι¬ 
σμών Δημοπρασιών για την εκχώρηση ικανότητας μετα¬ 
φοράς των διασυνδέσεων, αναφορικά με τη διενέργεια 
και τα αποτελέσματα των ετήσιων και των μηνιαίων 
δημοπρασιών. 

(5) Για κάθε διασύνδεση, τις Δηλώσεις Μεταβίβασης 
(ΤΓαηείθΓ ΝοΙίίίσαΙίοηε) μακροχρονίων (ετησίων και μηνι¬ 
αίων) δικαιωμάτων πρόσβασης κατά το χρόνο εμπρόθε¬ 
σμης υποβολής τους στον ΔΕΣΜΗΕ και όπως εν συνε¬ 
χεία αναθεωρούνται βάσει της απόφασης του ΔΕΣΜΗΕ 
για αποδοχή ή απόρριψή τους. 

(6) Για κάθε διασύνδεση, τις Δηλώσεις Επαναπώλη- 
σης (ΠσεαΙθ ΝοϋίίσαΙίοηε) μακροχρονίων (ετησίων και 
μηνιαίων) δικαιωμάτων πρόσβασης κατά το χρόνο 
εμπρόθεσμης υποβολής τους στον ΔΕΣΜΗΕ, και όπως 
εν συνεχεία αναθεωρούνται βάσει της απόφασης του 
ΔΕΣΜΗΕ για αποδοχή ή απόρριψή τους. 

3. Στοιχεία που δημοσιοποιούνται άμεσα κατά το χρό¬ 
νο γνωστοποίησής τους 

Ο Διαχειριστής του Συστήματος έχει την υποχρέωση 
να δημοσιεύει άμεσα, κατά το χρόνο γνωστοποίησης 
των πληροφοριών αυτών στο ΔΕΣΜΗΕ οποιαδήποτε 
πληροφορία ή μεταβολή σχετική με: 

(1) τα στοιχεία διαθεσιμότητας Μονάδων του Συστή¬ 
ματος, 


(2) τις απομονώσεις στοιχείων και τις λοιπές ενέργει- 
ες/χειρισμούς στο Σύστημα Μεταφοράς και στα δίκτυα 
των γειτονικών χωρών. 

Οι πληροφορίες αυτές θα πρέπει να συνοδεύονται 
από κατάλληλη αιτιολόγηση. 

Ειδικά όσον αφορά τις υπό στοιχείο (2) ανωτέρω πλη¬ 
ροφορίες, δημοσιοποιούνται οι μεταβολές εκείνες ή 
τα έκτακτα συμβάντα τα οποία ο ΔΕΣΜΗΕ εκτιμά ότι 
ενδέχεται να επηρεάσουν την ομαλή λειτουργία του 
Συστήματος και ιδίως τη δυνατότητα απομάστευσης 
ισχύος από μονάδες παραγωγής και τη δυνατότητα 
μεταφοράς ισχύος μεταξύ κέντρων παραγωγής και 
κατανάλωσης καθώς και μέσω των διασυνδέσεων. Η 
δημοσιοποίηση των πληροφοριών αυτών συνοδεύεται 
από αναφορά στις αναμενόμενες επιπτώσεις. 

4. Δημοσιοποίηση μεθοδολογιών 

Ο Διαχειριστής του Συστήματος υποχρεούται να 
δημοσιοποιεί γενική περιγραφή της εφαρμοζόμενης 
μεθόδου διαχείρισης της συμφόρησης υπό διαφορετι¬ 
κές περιστάσεις, για τη μεγιστοποίηση της διαθέσιμης 
δυναμικότητας στην αγορά, και γενικό μηχανισμό για 
τον υπολογισμό της δυναμικότητας διασύνδεσης για 
τα διάφορα χρονικά πλαίσια, με βάση τις πραγματι¬ 
κά επικρατούσες στο δίκτυο ηλεκτρικές και φυσικές 
συνθήκες. 

Τα στοιχεία των παραγράφων υπ’ αριθμόν 1 και 2 
ανωτέρω, καθώς και όλα τα σχετικά ιστορικά στοιχεία 
για χρονική περίοδο τουλάχιστον δύο (2) ετών, θα είναι 
διαθέσιμα σε επεξεργάσιμη και εύκολα αποθηκεύσιμη 
ηλεκτρονική μορφή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2007 

Ο Αντιπρόεδρος 
Μ. ΘΩΜΑΔΑΚΗΣ 

